REPUBLIKA HRVATSKA

MEĐIMURSKA ŽUPANIJA

OSNOVNA ŠKOLA DONJA DUBRAVA

40328 Donja Dubrava, Krbulja 21

KLASA:112-01/19-01/12

URBROJ:2109-26-19-01-2

Donja Dubrava, 26.08.2019. godine

PREDMET: Objava javnog poziva na oglasnoj ploči i mrežnoj stranici OŠ Donja Dubrava

Na temelju projekta „Škole jednakih mogućnosti u Međimurskoj županiji za školsku godinu 2019./2020.“, Osnovna škola Donja Dubrava, Krbulja 21, Donja Dubrava, raspisuje

JAVNI POZIV

za pomoćnika/pomoćnicu u nastavi

1.Pomoćnik/pomoćnica u nastavi učeniku s teškoćama u razrednoj nastavi, 1 izvršitelj (m/ž), nepuno radno vrijeme – ne više od 25 sati tjedno, na određeno radno vrijeme, mjesto rada PŠ Donji Vidovec

Kandidat treba udovoljavati sljedećim kriterijima ( sukladno Pravilniku o pomoćnicima u nastavi i stručnim komunikacijskim posrednicima (NN 102/2018):

* završeno najmanje četverogodišnje srednjoškolsko obrazovanje
* da se protiv kandidata ne vodi kazneni postupak ili da nije pravomoćno osuđena za neko od kaznenih djela.

Prednost imaju kandidati sa završenom edukacijom za pomoćnike u nastavi.

Uz pisanu prijavu kandidati moraju priložiti: životopis, domovnicu ili dokaz o državljanstvu, svjedodžbu ili diplomu o stečenoj stručnoj spremi, uvjerenje da se protiv kandidata ne vodi kazneni postupak ili da nije pravomoćno osuđena za neko od kaznenih djela (ne starije od dana objave javnog poziva) i dokaz o prethodno završenoj edukaciji za pomoćnika u nastavi. Svi dokumenti dostavljaju se u preslikama.

Kandidati koji ostvaruju pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14 i 39/18) dužni su u prijavi na javni poziv pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Kandidati koji se pozivaju na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji uz prijavu na javni poziv dužni su priložiti, osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: <https://branitelji.gov.hr/zaposljavanje-843/843>

a dodatne informacije o dokazima koji su potrebni za ostvarivanje prava prednosti pri zapošljavanju, potražiti na sljedećoj poveznici:

[https://branitelji.gov.hr/UserDocsImages//NG/12%20Prosinac/Zapošljavanje//Popis%20dokaza%20za%20ostvarivanje%20prava%20prednosti%20pri%20zapošljavanju.pdf](https://branitelji.gov.hr/UserDocsImages/NG/12%20Prosinac/Zapošljavanje/Popis%20dokaza%20za%20ostvarivanje%20prava%20prednosti%20pri%20zapošljavanju.pdf)

Rok za podnošenje prijave je 8 dana od dana objave javnog poziva na adresu Škole: Osnovna škola Donja Dubrava, Krbulja 21, 40328 Donja Dubrava, s naznakom „ Za javni poziv – pomoćnik u nastavi“.

Na javni poziv se mogu javiti osobe oba spola.

Nepotpune i nepravovremene prijave neće se razmatrati.

Kandidati će o rezultatima javnog poziva biti obaviješteni putem web stranice škole.

Priložena natječajna dokumentacija se ne vraća.

Prijavom na javni poziv pristajete na obradu i korištenje osobnih podataka za potrebe provedbe procesa zapošljavanja kojeg provodi OŠ Donja dubrava, a koje dobrovoljno navodite u životopisu odnosno koji su dostupni iz priloženih dokaza o ispunjavanju uvjeta iz javnog poziva.

Javni poziv je otvoren do 03.09.2019. godine.

Ravnateljica škole

Mirjana Ribić